# Αμαντού Τουμανί Τουρέ

| Αμάντου Τουρέ |
| --- |
|  |
| Γενικές πληροφορίες |
| Όνομα στη μητρική γλώσσα | Aamadu Tumaani Tuuree (Φουλά)  |
| Προφορά |  |
| Γέννηση | 4  Νοεμβρίου 1948 Μοπτί |
| Θάνατος | 9  Νοεμβρίου 2020 Κωνσταντινούπολη |
| Χώρα πολιτογράφησης | Μάλι |
| Θρησκεία | Σουνιτισμός |
| Εκπαίδευση και γλώσσες |
| Ομιλούμενες γλώσσες | Γαλλικά Fula |
| Σπουδές | σχολή Αερομεταφερόμενων Δυνάμεων του Ριαζάν Combined Arms Military School in Koulikoro |
| Πληροφορίες ασχολίας |
| Ιδιότητα | πολιτικός αξιωματικός |
| Πολιτική τοποθέτηση |
| Πολιτικό κόμμα/Κίνημα | ανεξάρτητος/η πολιτικός |
| Στρατιωτική σταδιοδρομία |
| Βαθμός/στρατός | στρατηγός |
| Πόλεμοι/μάχες | Tuareg rebellion (1990-1995) |
| Αξιώματα και βραβεύσεις |
| Αξίωμα | Πρόεδρος του Μαλί (1991–1992) Πρόεδρος του Μαλί (2002–2012) |
| Βραβεύσεις | Μέγας Αξιωματικός της Λεγεώνας της Τιμής Εθνικό Τάγμα Χοσέ Μαρτί Μέγας Αστέρας του Παράσημου της Τιμής για Υπηρεσίες στη Δημοκρατία της Αυστρίας Μεγαλόσταυρος του Εθνικού Τάγματος του Μάλι Grand Cross of the Order of Adolphe of Nassau d:Q16585002 Order of Agricultural Merit Μεγαλόσταυρος του Τάγματος του Αγίου Καρόλου Μεγαλόσταυρος της Λεγεώνας της Τιμής |
|  Σχετικά πολυμέσα |
|

Ο **Αμαντού Τουμανί Τουρέ** (*Amadou Toumani Touré*, 1948-2020) ήταν απόστρατος στρατιωτικός και πολιτικός από το Μάλι, πρόεδρος της αφρικανικής χώρας από το 2002 ως το 2012. Απογοητευμένα μέλη του στρατού κατέλαβαν την εξουσία με στρατιωτικό πραξικόπημα τον Μάρτιο του 2012, αναγκάζοντας τον Τουρέ να παραιτηθεί και να εγκαταλείψει τη χώρα.

## Καριέρα

Γεννήθηκε στο Μοπτί στις 4 Νοεμβρίου 1948 και ακολούθησε στρατιωτική καριέρα. Τον Μάρτιο του 1991 ανέτρεψε σε πραξικόπημα το δικτάτορα Μουσά Τραορέ έπειτα από κινητοποιήσεις του λαού. Το 1992 οργάνωσε την εθνική διάσκεψη που οδήγησε στις πολυκομματικές εκλογές. Για το λόγο αυτό ονομάστηκε «στρατιώτης της δημοκρατίας». Το 2001 έγινε ειδικός απεσταλμένος του ΟΗΕ στην Κεντροαφρικανική Δημοκρατία.

Το 2002 προηγήθηκε στον α΄ γύρο των προεδρικών εκλογών, στις 28 Απριλίου του 2002. Κέρδισε τις προεδρικές εκλογές του 2002, με 64,35% στο δεύτερο γύρο των εκλογών (12 Μαΐου του 2002). Ο κύριος αντίπαλός του, Σουμάιλα Σισέ, πήρε 35,65%. Ο Τουρέ είναι υπερκομματικός και επικεφαλής υπουργικού συμβουλίου με μέλη που ανήκουν σε όλα τα πολιτικά κόμματα της χώρας. Ίδρυσε ίδρυμα για τα παιδιά, με τίτλο Fondation pour l'enfance, του οποίου είναι πρόεδρος, μαζί με τη σύζυγό του.

Στις προεδρικές εκλογές που διενεργήθηκαν στις 29 Απριλίου 2007 ο Τουρέ επανεξελέγη από τον πρώτο γύρο, με 68,3% έναντι 18,6% για τον πρώην Πρωθυπουργό, Ιμπραΐμ Μπουμπακάρ Κεϊτά. Η αντιπολίτευση κατήγγειλε παρατυπίες σε αντίθεση με τους ξένους παρατηρητές, οι οποίοι χαρακτήρισαν τις εκλογές "ελεύθερες και δίκαιες". Ο Τουρέ ορκίστηκε για δεύτερη θητεία στις 8 Ιουνίου του 2007, σε τελετή στην οποία παρέστησαν 7 ακόμα πρόεδροι κρατών της Αφρικής.

## Πραξικόπημα 2012

Λίγους μήνες πριν την προγραμματισμένη λήξη της θητείας του, στασιαστές του στρατού ξεκίνησαν πραξικόπημα και έτσι ο Τουρέ αναγκάστηκε να κρυφτεί. Στις 8 Απριλίου 2012 παραιτήθηκε από την προεδρία και 11 ημέρες αργότερα αυτοεξορίστηκε στη Σενεγάλη.

## Θάνατος

Ο Τουμανί Τουρέ πέθανε στην Κωνσταντινούπολη στις 10 Νοεμβρίου 2020, μία εβδομάδα μετά τα 72α του γενέθλια.

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Αμαντού Τουμανί Τουρέ στο Wikimedia Commons